钦定古今图书集成/理学汇编/经籍典/第167卷 > 南齐
## 钦定古今图书集成/理学汇编/经籍典/第167卷 > 南齐

### 高帝建元 年帝好左氏春秋

按《南齐书高帝本纪》，不载。　按《文惠太子传》：“初太祖
好《左氏春秋》，太子承旨讽诵，以为口实。”

### 武帝永明元年国学置杜服左氏春秋何氏公羊麋氏穀梁

按《南齐书武帝本纪》，不载。　按《陆澄传》，“永明元年，领
国子博士。时国学置郑、王《易》、杜服，《春秋》何氏、《公羊》、麋
氏，《穀梁》郑元、《孝经》。”

永明　年，赐晋安王子懋《左传》。

按《南齐书武帝本纪》，不载。　按《武十七王传》，晋安王
子懋启求所好书。上曰：“知汝常以书读在心，足为深
欣也。”赐子懋、杜预手所定《左传》及古今善言。